
           Perkančioji organizacija – Vilniaus lietuvių namai, juridinio asmens kodas 190979161, Vilnius, Dzūkų g. 43, LT-02116. 



PIRKIMO OBJEKTAS

Pirkimo objektas – pradinio ir pagrindinio ugdymo paslaugos nuotoliniu būdu per virtualią mokymosi aplinką „Moodle“, skirtos užsienyje gyvenančių lietuvių vaikams (toliau – Paslaugos) siekiant padėti užsienio lietuviams išmokti lietuvių kalbą ir ją išlaikyti, išsaugoti tautinį tapatumą, ugdytis pilietiškumą, susipažinti su valstybės istorija ir kultūra, kad užsienio lietuviai siektų išsaugoti ir stiprinti ryšius su Lietuva, taip pat siekiant pasirengti grįžimui ar atvykimui į mokyklas Lietuvoje.  Lietuvių kalbos mokymas turi būti organizuojamas palankiausiu būdu, atsižvelgiant į mokinių amžiaus tarpsnio ypatumus ir kalbinės kompetencijos lygį, stebint jų pažangą, reaguojant į kylančius iššūkius ir nedelsiant priimant reikiamus sprendimus.



1. Paslaugų apibūdinimas ir apimtis

1.1. Paslaugų teikėjas, naudodamasis savo ir (ar) savo specialistų kompetencijomis bei techninėmis priemonėmis, nuotoliniu būdu turi dėstyti lietuvių kalbos ir Lietuvos istorijos pamokas užsienyje gyvenančių lietuvių vaikų nuotolinėms klasėms virtualioje mokymosi aplinkoje „Moodle“, vadovaudamasis pradinio ir pagrindinio ugdymo bendrosiomis programomis, Lituanistinio švietimo integruota programa, patvirtinta Lietuvos Respublikos švietimo, mokslo ir sporto ministro 2019 m. birželio 17 d. įsakymu Nr. V-715 „Dėl Lituanistinio švietimo integruotos programos patvirtinimo“, taip pat paslaugų teikimo metu galiojančiais pradinio, pagrindinio ir vidurinio ugdymo programų bendraisiais ugdymo planais bei kitais ugdymo organizavimą reglamentuojančiais teisės aktais.         Pirkimas skirstomas į devynias pirkimo objekto dalis:
 I pirkimo objekto dalis – lietuvių kalbos pamokos A1  lietuvių kalbos vartojimo lygio klasei (mokiniams nuo 8 iki 10 metų amžiaus) – 3 akad. valandos per savaitę;  
II pirkimo objekto dalis – lietuvių kalbos pamokos A2 lietuvių kalbos vartojimo lygio klasei (mokiniams nuo 11 iki 13 metų amžiaus)– 3 akad. valandos per savaitę; 
III  pirkimo objekto dalis -  lietuvių kalbos pamokos A1 lietuvių kalbos vartojimo lygio – Jungtinių Amerikos Valstijų / Kanados laiko klasei (mokinių amžiaus grupė nuo 8 iki 10 metų) – 2 akad. val. per savaitę (savaitgaliais);
IV pirkimo objekto dalis -  lietuvių kalbos pamokos A2 lietuvių kalbos vartojimo lygio – Jungtinių Amerikos Valstijų / Kanados laiko klasei (mokinių amžiaus grupė nuo 11 iki 13 metų) – 2 akad. val. per savaitę (savaitgaliais);
V pirkimo objekto dalis – lietuvių kalbos pamokos B 1  lietuvių kalbos vartojimo lygio klasei (mokinių amžiaus grupei nuo 10 iki 13 metų amžiaus) –  3 akad. val. per savaitę;
VI pirkimo objekto dalis – lietuvių kalbos pamokos B 2 lietuvių kalbos vartojimo lygio klasei (mokinių amžiaus grupei nuo 13 iki 17 metų amžiaus)  – 3 akad. val. per savaitę;
VII pirkimo objekto dalis – istorijos dalyko pamokos A1, A2 lietuvių kalbos vartojimo lygio mokinių klasėms (mokinių amžiaus grupės nuo 8 iki 10 metų amžiaus ir nuo 11 iki 13 metų amžiaus) –2 akad. val. per savaitę;
VIII pirkimo objekto dalis – istorijos dalyko pamokos A1, A2 lietuvių kalbos vartojimo lygio klasei (Jungtinių Amerikos Valstijų / Kanados laiko klasei), (mokinių amžiaus grupės nuo 8 iki 10 metų amžiaus ir nuo 11 iki 13 metų amžiaus) –2 akad. val. per savaitę (savaitgaliais)
IX pirkimo objekto dalis – istorijos dalyko pamokos B 1 ir B 2 lietuvių kalbos vartojimo lygio klasėms (mokinių amžiaus grupės nuo 10 iki 13 metų ir nuo 13 iki 17 metų amžiaus) –  2 akad. val.  per savaitę. 
1.3. Pamokos dėstomos nuotoliniu būdu virtualioje mokymosi aplinkoje pagal iš anksto su Vilniaus lietuvių namų Užsienio lietuvių švietimo skyriumi suderintą grafiką (žodžiu arba raštu) (toliau – Moodle aplinka), skirtoje  nuotoliniams mokymams bei atsiskaitymams bei  „Zoom“ vaizdo konferencijų ir pokalbių platformoje, todėl tiekėjas privalo turėti Zoom licenziją. Papildomai turi būti programuojamos interaktyvaus formato ir inovatyvios užduotys H5P programa (pvz: dialogo kortos kryžiažodžiai, raidžių ir žodžių įrašymas, sugretinimo ir palyginimo pratimai ir pan.). Rengiant užduotis turi būti siekiama, kad mokymo metu būtų kiek įmanoma išsamiau atskleistas temos turinys ir sudarytos galimybės nagrinėti praktinius pavyzdžius, lavinti įgūdžius, pasitikrinti įgytas žinias.Taip pat, kad mokiniai, atlikdami testus galėtų kartoti testus, kol pasieks norimą rezultatą ir pan.
1.4. Vilniaus lietuvių namų Užsienio lietuvių švietimo skyriaus darbuotojai kontroliuoja, kaip yra dėstomos pamokos, kokia medžiaga pateikiama mokiniams ir pan. 
1.5.  Pamokos dėstomos nuotoliniu būdu Lietuvos Respublikos laiku antradienį, trečiadienį, ketvirtadienį nuo 19 val. iki 20 val. mokslo metais apie spalio – birželio mėnesiais, Jungtinėse Amerikos Valstijose/Kanadoje  gyvenantiems mokiniams pamokos dėstomos savaitgaliais nuo 16 val. Lietuvos Respublikos laiku. Pamokų data gali būti keičiamas tik dėl nenumatytų aplinkybių. 
1.6. Paslaugos teikiamos 12 (dvylika) mėnesių nuo Sutarties įsigaliojimo dienos. Paslaugų teikimo terminas Šalių rašytiniu susitarimu gali būti pratęstas ne daugiau kaip 2 (du) kartus, kiekvieną kartą ne ilgesniam kaip 12 (dvylikos) mėnesių laikotarpiui, jeigu Perkančioji organizacija neturi pagrįstų pastabų dėl Tiekėjo netinkamai ir (ar) ne laiku teikiamų Paslaugų. Sprendimas dėl Paslaugų teikimo termino pratęsimo priimamas ir rašytinis Šalių susitarimas sudaromas iki tuo metu galiojančio Paslaugų teikimo termino pabaigos. Maksimali Paslaugų teikimo trukmė, įskaitant visus galimus pratęsimus, – 36 (trisdešimt šeši) mėnesiai.
1.7.  Bus sudaroma fiksuoto įkainio sutartis.
   1.8. Vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
1.9. Tiekėjas privalo vadovautis BDAR, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais duomenų apsaugą. Tiekėjas įsipareigoja laikyti konfidencialia ir saugoti paslaptyje sutartį bei visą informaciją, gautą arba sukurtą vykdant Sutartį, laikantis Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis (BDAR), ir neatskleisti jos tretiesiems asmenims be išankstinio rašytinio perkančiosios organizacijos sutikimo, išskyrus įstatymuose numatytus atvejus.
1.10. Tiekėjas turi paskirti atsakingą asmenį, į kurį Perkančioji organizacija galėtų kreiptis dėl teikiamų paslaugų ar atsiskaitymų, taip pat, kilus problemoms pamokų organizavimo metu.


2. Atsiskaitymas už paslaugas

2.1. Už tinkamai suteiktas paslaugas Paslaugų tiekėjui bus sumokama per 30 kalendorinių dienų nuo paslaugų priėmimo-perdavimo aktų pasirašymo dienos. Už suteiktas paslaugas tiekėjui bus mokama pagal paslaugų pirkimo sutartyje nurodytą paslaugų įkainį.


         





